ᱜᱳᱯᱟᱞᱟ ᱨᱟᱢᱟᱱᱩᱡᱚᱢ

ᱜᱳᱯᱟᱞᱟ ᱨᱟᱢᱟᱱᱩᱡᱚᱢ (᱑᱙᱑᱕-᱒᱐᱐᱑) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱟᱨ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱴᱨᱮᱰ ᱭᱩᱱᱤᱭᱚᱱ ᱠᱚᱸᱜᱽᱨᱮᱥ ᱨᱮᱱᱤᱡ ᱡᱚᱜᱚ ᱛᱷᱟᱯᱚᱱᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱟᱡᱟᱜ ᱡᱟᱱᱟᱢ ᱫᱚ ᱒᱘ ᱢᱮ ᱑᱙᱑᱕ ᱥᱟᱞᱮᱨᱮ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱨᱟᱢᱱᱟᱛᱷᱯᱩᱨᱚᱢ ᱦᱚᱱᱚᱛ ᱨᱮᱱᱟᱜ ᱮᱰᱤᱨᱠᱳᱴᱚᱞ ᱟᱹᱛᱩ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱥᱤᱧᱚᱛᱤᱭᱟᱹ ᱱᱟᱜᱟᱨᱤᱭᱟᱹ ᱥᱤᱨᱯᱷᱟᱹ ᱨᱮᱱᱟᱜ ᱛᱮᱥᱟᱨ ᱡᱚᱛᱚ ᱠᱷᱚᱱ ᱞᱟᱯᱷᱟᱝ ᱨᱮᱱᱟᱜ ᱥᱤᱨᱯᱷᱟᱹ ᱯᱚᱫᱽᱢᱚ ᱵᱷᱩᱥᱚᱬ ᱟᱢᱮᱴᱤᱭᱟᱹ ᱠᱟᱱᱟᱭ ᱾ 

ᱴᱨᱮᱰ ᱤᱭᱩᱱᱤᱭᱚᱱ

ᱩᱱᱤ ᱫᱚ ᱑᱙᱔᱕ ᱠᱷᱚᱱ ᱑᱙᱔᱗ ᱚᱠᱛᱚ ᱨᱮ ᱥᱤᱧᱚᱛ ᱢᱩᱞᱤᱭᱟᱹ ᱥᱮᱵᱚᱠ ᱜᱟᱶᱛᱟ ᱟᱨ ᱚᱦᱢᱮᱫᱟᱵᱟᱫᱽ ᱨᱮᱱᱟᱜ ᱢᱚᱡᱩᱨ ᱢᱚᱦᱟᱡᱚᱱ, ᱢᱚᱦᱟᱛᱢᱟ ᱜᱟᱱᱫᱷᱤ ᱦᱚᱮᱛᱮ ᱛᱷᱟᱯᱚᱱ ᱟᱠᱟᱱ ᱜᱟᱶᱛᱟ ᱨᱮ ᱴᱨᱮᱰ ᱤᱭᱩᱱᱤᱭᱚᱱ ᱨᱮᱱᱟᱜ ᱠᱟᱹᱢᱤ ᱨᱮᱭ ᱥᱮᱱᱮᱪᱮᱫ ᱞᱮᱱ ᱛᱟᱦᱮᱸᱫ ᱾ ᱟᱡ ᱫᱚ ᱑᱙᱕᱘ ᱠᱷᱚᱱ ᱑᱙᱖᱐ ᱫᱷᱟᱹᱵᱤᱡ INTUC ᱨᱮᱱᱤᱡ ᱯᱟᱨᱥᱮᱛ ᱟᱨ ᱑᱙᱖᱔ ᱠᱷᱚᱱ ᱑᱙᱘᱔ ᱫᱷᱟᱹᱵᱤᱡ ᱫᱚ ᱥᱩᱛᱨᱮᱛ ᱮ ᱛᱟᱦᱮᱸ ᱠᱟᱱᱟ ᱾ ᱑᱙᱘᱕ ᱨᱮ ᱩᱱᱤ ᱫᱚ ᱫᱚᱦᱲᱟ ᱛᱮ ᱯᱟᱨᱥᱮᱛ ᱮ ᱵᱟᱪᱷᱚᱱ ᱮᱱᱟ ᱟᱨ ᱓ ᱚᱜᱚᱥᱴ ᱑᱙᱙᱔ ᱫᱷᱟᱹᱵᱤᱡ ᱱᱚᱶᱟ ᱛᱷᱟᱱᱚᱛ ᱨᱮᱭ ᱛᱟᱦᱮᱸ ᱠᱟᱱᱟ ᱾  

ᱴᱨᱮᱰ ᱤᱭᱩᱱᱤᱭᱚᱱ ᱞᱟᱹᱜᱤᱫ ᱩᱱᱤᱭᱟᱜ ᱟᱞᱟᱭ ᱨᱮᱱᱟᱜ ᱥᱚᱱᱢᱟᱱ ᱞᱟᱹᱜᱤᱫ, ᱪᱮᱱᱱᱟᱭ ᱨᱮ ᱢᱮᱱᱟᱜ ᱱᱮᱥᱱᱟᱞ ᱥᱮᱱᱴᱚᱨ ᱯᱷᱚᱨ ᱤᱱᱰᱚᱥᱴᱨᱤᱭᱟᱞ ᱦᱟᱨᱢᱚᱱᱤ ᱫᱚ ᱥᱮᱨᱢᱟᱠᱤᱭᱟᱹ ᱡᱤ. ᱨᱟᱢᱟᱱᱩᱡᱚᱢ ᱢᱮᱢᱚᱨᱤᱭᱟᱞ ᱞᱮᱠᱪᱟᱨ ᱮ ᱥᱟᱯᱲᱟᱣᱟ ᱾ ᱛᱟᱢᱤᱞᱱᱟᱰᱩ ᱤᱱᱥᱴᱤᱪᱩᱴ ᱟᱯᱷ ᱞᱮᱵᱚᱨ ᱥᱴᱟᱰᱤᱡᱽ ᱨᱮ ᱩᱱᱤᱭᱟᱜ ᱧᱩᱛᱩᱢ ᱨᱮ ᱢᱤᱫ ᱛᱷᱟᱢᱜᱟᱹᱰᱤ ᱢᱟᱹᱪᱤ ᱦᱚᱸ ᱢᱮᱱᱟᱜ-ᱟ ᱾ 

ᱯᱚᱱᱚᱛ ᱜᱚᱢᱠᱮ

ᱩᱱᱤ ᱫᱚ ᱔ ᱚᱜᱚᱥᱴ ᱑᱙᱙᱔ ᱠᱷᱚᱱ ᱑᱕ ᱡᱩᱱ ᱑᱙᱙᱕ ᱫᱷᱟᱹᱵᱤᱡ,  ᱳᱰᱤᱥᱟ ᱨᱮᱭ ᱩᱪᱟᱹᱲᱚᱜ ᱞᱟᱦᱟᱨᱮ ᱜᱳᱣᱟ ᱨᱮᱱᱤᱡ ᱯᱚᱱᱚᱛ ᱜᱚᱢᱛᱮᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱑᱘ ᱡᱩᱱ ᱑᱙᱙᱕ ᱨᱮ ᱳᱰᱤᱥᱟ ᱨᱮᱱᱤᱡ ᱯᱚᱱᱚᱛ ᱜᱚᱢᱠᱮ ᱞᱮᱠᱟᱛᱮ ᱠᱤᱨᱤᱭᱟᱹᱭ ᱦᱟᱛᱟᱣ ᱞᱮᱫ-ᱟ ᱾  ᱟᱨ ᱓᱐ ᱡᱟᱱᱩᱣᱟᱨᱤ ᱑᱙᱙᱗ ᱨᱮᱫᱚ ᱯᱚᱫᱽ ᱮ ᱵᱟᱹᱜᱤᱭᱟᱫ-ᱟ ᱾ ᱩᱱᱤ ᱫᱚ ᱑᱓ ᱯᱷᱮᱵᱽᱨᱩᱣᱟᱨᱤ ᱑᱙᱙᱗ ᱠᱷᱚᱱ ᱑᱓ ᱰᱤᱥᱮᱢᱵᱚᱨ ᱑᱙᱙᱗ ᱫᱷᱟᱹᱵᱤᱡ ᱟᱨ ᱢᱤᱫ ᱚᱠᱛᱚᱭ ᱠᱟᱹᱢᱤ ᱠᱮᱫ-ᱟ ᱾  

ᱩᱱᱤ ᱫᱚ ᱒᱒ ᱚᱜᱚᱥᱴ ᱠᱷᱚᱱ ᱒᱓ ᱱᱚᱵᱷᱮᱢᱵᱚᱨ ᱑᱙᱙᱗ ᱫᱷᱟᱹᱵᱤᱡ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱮᱰᱤᱥᱳᱱᱟᱞ ᱪᱟᱨᱡᱽ ᱮ ᱥᱟᱸᱵᱽᱲᱟᱣ ᱠᱮᱫ-ᱟ, ᱩᱱ ᱡᱚᱦᱚᱜ ᱮ ᱛᱟᱦᱮᱸ ᱠᱟᱱ ᱠᱨᱩᱥᱱᱟ ᱠᱟᱸᱛ ᱡᱚᱜᱚ ᱯᱟᱨᱥᱮᱛ ᱞᱮᱠᱟᱛᱮᱭ ᱵᱟᱪᱷᱚᱱ ᱮᱱᱟ ᱾ 

ᱥᱟᱹᱠᱷᱭᱟᱹᱛ